Lappsekkeedderkopp

Lappsekkeedderkopp (Clubiona kulczynskii) er en av edderkoppene i gruppen sekkeedderkopper (Clubionidae). 

 Utseende  
Lappsekkeedderkopp er en middelsstor, noe avlang  edderkopp. Kroppen er todelt i en bakkropp (abdomen) og en forkropp (prosoma eller cephalothorax). De åtte øynene er omtrent jevnstore og ordnet i to tverr-rekker. 

Artene i denne slekten er ganske like hverandre, samtidig som de kan være fargevariable av utseende. For sikker artsbestemmelse kreves ofte nærmere undersøkelse av de kjønnsmodne edderkoppens kjønnsorganer, hos hunner epigynet og hos hanner pedipalpenes siste ledd.

 Levevis 
De bygger ikke fangstnett, men jakter ute i det fri, vanligvis om natten. De bygger seg et sekk- eller rørformet skjulested av edderkoppsilke under steiner, mellom død vegetasjon eller lignende steder. Hunnene lager et reir av gress og blader, holdt sammen med silkespinn. Her legger den eggene sine.

 Rødlistevurdering 
Lappsekkeedderkopp er kun kjent fra Gol, Viken, rapportert i 1989, samt fra Tinn kommune, Vestfold og Telemark, i 2011, men finnes sannsynligvis i det meste av landet i subalpine barskoger. Arten lever i bladverk på bartrær og busker, strøsjikt i bar-og ospeskoger, og i mosemyrer. I Sverige går utbredelsen fra Värmland til Lappland, så mørketallene for forekomsten og utbredelsen i Norge er troligvis store. Til tross for få funn får arten i 2021 derved kategorien LC.

 Referanser 

 Litteratur 
 W. Nentwig, A. Hänggi, C. Kropf & T. Blick (Hrsg.): Spinnen Mitteleuropas – Bestimmungsschlüssel, slekten (gattung) Clubiona (tysk)
 Åkra, Kjetil; Olsen, Kjell Magne; Pommeresche, Reidun og Ødegaard, Frode. 2010. Edderkoppdyr Arachnida i Norsk rødliste for arter 2010. Artsdatabanken. Side 355-366.

 Eksterne lenker 

 Clubionidae – edderkopper.net  (norsk)

Kategori:Sekkeedderkopper